Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/004 ES/Comunidad Valenciana, gradbeni material, Španija) /* COM/2013/0635 final - 2013/ () */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila o prispevkih iz ESPG so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Španija je 22. maja 2013 vložila vlogo EGF/2013/004 ES/Comunidad Valenciana, gradbeni material za finančni prispevek iz ESPG po odpuščanju presežnih delavcev v 140 podjetjih, ki delujejo v panogi, razvrščeni v oddelek 23 NACE Revizija 2[3] („Proizvodnja nekovinskih mineralnih izdelkov“[4]) v regiji po ravni NUTS II Comunidad Valenciana (ES52) v Španiji. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so pogoji za finančni prispevek na podlagi te uredbe izpolnjeni. POVZETEK VLOGE IN ANALIZA Ključni podatki: || Referenčna št. ESPG || EGF/2013/004 Država članica || Španija Člen 2 || (b) Zadevna podjetja || 140 Regija po ravni NUTS II || Comunidad Valenciana (ES52) Oddelek NACE Revizija 2 || 23. (Proizvodnja drugih nekovinskih mineralnih izdelkov) Referenčno obdobje || 14.6.2012–14.3.2013 Datum začetka izvajanja prilagojenih storitev || 22.8.2013 Datum vloge || 22.5.2013 Odpuščeni delavci v referenčnem obdobju || 630 Pričakovano število odpuščenih delavcev, ki bodo sodelovali v ukrepih || 300 Izdatki za prilagojene storitve (v EUR) || 1 600 000 Izdatki za izvajanje ESPG[5] (v EUR) || 80 000 Izdatki za izvajanje ESPG (v %) || 4,76 Celotni proračun (v EUR) || 1 680 000 Prispevek ESPG (50 %) (v EUR) || 840 000 1. Vloga je bila pri Komisiji vložena 22. maja 2013, do 17. julija 2013 pa je bila dopolnjena z dodatnimi informacijami. 2. Vloga izpolnjuje pogoje za pridobitev pomoči iz ESPG iz člena 2(b) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 3. Da bi Španija dokazala povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da se je na svetovni ravni proizvodnja drugih nekovinskih mineralnih izdelkov v letu 2011 (3 055,6 milijona ton) od leta 2001 podvojila. Leta 2001 je bila Kitajska največji proizvajalec (661 milijonov ton), EU pa drugi največji proizvajalec (329 milijonov ton). Deset let pozneje sta bila oba položaja nespremenjena. Vendar se je v tem desetletju kitajska proizvodnja povečala za 312 %, proizvodnja v EU pa zmanjšala za 12 %. To je povečalo vrzel med obema obsegoma proizvodnje. Leta 2001 je bilo na Kitajskem proizvedenih dvakrat toliko nekovinskih mineralnih izdelkov kot v EU, v letu 2011 pa je bila kitajska proizvodnja sedemkratnik proizvodnje EU. Proizvodnja Indije, tretjega največjega proizvajalca drugih nekovinskih mineralnih izdelkov po vsem svetu se je v obdobju 2001–2011 povečala za 217,2 %. Proizvodnja nekovinskih mineralnih izdelkov (v milijonih ton) || 2001 || 2005 || 2006 || 2007 || 2008 || 2009 || 2010 || 2011 Kitajska || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 Indija || 102,9 || 142,7 || 159 || 170,5 || 183,3 || 186,9 || 213,9 || 223,5 EU || 328,8 || 357,9 || 380,3 || 386,5 || 360,1 || 293,7 || 281,1 || 289,6 Ves svet || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Vir: Svetovna banka, Global Economic Prospects, januar 2012. 4. Upad proizvodnje nekovinskih mineralnih izdelkov v EU je potekal vzporedno z izgubo svetovnega tržnega deleža. Tržni delež (%) || 2001 || 2005 || 2006 || 2007 || 2008 || 2009 || 2010 || 2011 Kitajska || 44,96 || 53,28 || 55,41 || 57,04 || 57,89 || 64,57 || 66,50 || 67,52 Indija || 7,00 || 7,11 || 7,12 || 7,14 || 7,64 || 7,34 || 7,56 || 7,31 EU || 22,36 || 17,84 || 17,04 || 16,20 || 15,01 || 11,54 || 9,93 || 9,48 Vir: Podatke je sestavila prosilka na podlagi podatkov iz Global Economic Prospects, Svetovna banka, januar 2012. 5. Te številke kažejo, da je bila rast v proizvodnji nekovinskih mineralnih izdelkov v EU nižja kot pri njenih glavnih konkurentih, kar je privedlo do izgube tržnega deleža v tem sektorju. Tržni delež EU-27 svetovne proizvodnje nekovinskih mineralnih izdelkov se je zmanjšal z 22,36 % v letu 2001 na 9,48 % v letu 2011, medtem ko se je kitajski tržni delež povečal s 45 % na 67,5 %, tržni delež Indije pa je ostal stabilen na približno 7 %. 6. Proizvodnja drugih nekovinskih mineralnih izdelkov v Španiji je sledila enakemu negativnemu trendu, kot se je pokazal v EU. Vendar pa je proizvodnja v Španiji bolj strmo upadala od leta 2008. Proizvodnja drugih nekovinskih mineralnih izdelkov Obseg proizvodnje (sprememba v odstotkih v primerjavi s prejšnjim letom) || 2006 || 2007 || 2008 || 2009 || 2010 || 2011 Španija || 2,37 || –4,62 || –23,64 || –23,81 || –10,42 || –10,47 EU || 6,26 || 1,63 || –6,83 || –18,44 || –4,29 || 3,02 Ves svet || 11,27 || 6,91 || 0,50 || 6,16 || 11,15 || 7,97 Vir: Eurostat. Obseg proizvodnje 2011. 7. Trgovinske statistike EUROSTATA[6] za EU-27 kažejo na znatno povečanje uvoza drugih nekovinskih mineralnih izdelkov v EU v obdobju 2001–2011. Leta 2010 se je uvoz v primerjavi z letom 2001 trikratno povečal kljub znižanju uvoza v letih 2008 in 2009 zaradi vpliva finančne in gospodarske krize na gradbeništvo. Uvoz drugih nekovinskih mineralnih izdelkov v EU (v milijonih EUR) Poleg tega je znašal uvoz v EU po navedbah ICEX[7] v obdobju med januarjem in novembrom 2012 85 % vsega uvoza drugih nekovinskih mineralnih izdelkov po vsem svetu. 8. Skratka, Komisija meni, da se lahko odpuščanje delavcev v 140 podjetjih, ki se ukvarjajo s proizvodnimi dejavnostmi iz oddelka 23 NACE 2 rev. 2 („Proizvodnja nekovinskih mineralnih izdelkov“), v regiji po ravni NUTS II Comunidad Valenciana (ES52), kakor je določeno v členu 2 Uredbe (ES) št. 1927/2006, poveže z velikimi strukturnimi spremembami v svetovnih trgovinskih tokovih, kar je privedlo do povečanja uvoza v EU drugih nekovinskih mineralnih izdelkov in do zmanjšanja deleža na svetovni ravni EU proizvodnje nekovinskih mineralnih izdelkov. 9. Do zdaj je bil sektor, ki zajema proizvodnjo drugih nekovinskih mineralnih izdelkov, predmet štirih vlog ESPG[8], od katerih je tri vložila Španija zaradi odpuščanja presežnih delavcev v regiji po ravni NUTS II Comunidad Valenciana. Prikaz števila odpuščenih delavcev in skladnost z merili iz člena 2(b) 10. Španija je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 odpuščenih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah po ravni NUTS II v državi članici. 11. V vlogi je navedenih 630 odpuščenih delavcev v 140 podjetjih, ki delujejo v panogi, razvrščeni v oddelek 23 NACE Revizija 2 („Proizvodnja drugih nekovinskih mineralnih izdelkov“), v regiji po ravni NUTS II Comunidad Valenciana (ES52), v devetmesečnem referenčnem obdobju od 14. junija 2012 do 14. marca 2013. Število odpuščenih delavcev je bilo izračunano v skladu z drugo alineo drugega odstavka člena 2 Uredbe (ES) št. 1927/2006. Razlaga nepredvidene narave navedenega odpuščanja delavcev 12. Španski organi trdijo, da je finančna in gospodarska kriza privedla do nenadnega zloma gospodarstva z velikanskim vplivom na mnoge sektorje in zlasti na povpraševanje v gradbeništvu. V državah, kot je Španija, kjer je bila letna stopnja rasti v gradbeniški dejavnosti višja od evropskega povprečja, se je srednjeročno že računalo na upočasnitev v gradbeniški dejavnosti. Vendar pa proizvajalci gradbenega materiala niso mogli predvideti kombinacije vedno večjega obsega uvoza gradbenega materiala, ki se je potrojil v zadnjih 10 letih, ter nenadne in znatne upočasnitve gradbenih dejavnosti kot posledice finančne in gospodarske krize. Opredelitev podjetij, ki odpuščajo, in delavcev, za katere je predvidena pomoč 13. V vlogi je navedenih 630 odpuščenih delavcev v naslednjih 140 podjetjih: Podjetja in število odpuščenih delavcev ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Skupno št. podjetij: 140 || Skupno št. odpuščenih delavcev: 630 || 14. Vsi odpuščeni delavci bodo imeli možnost sodelovanja pri ukrepih. Vendar pa španski organi na podlagi izkušenj z upravljanjem primerov ESPG ocenjujejo, da se bo za pomoč iz ESPG odločilo približno 300 delavcev. 15. Razčlenitev delavcev, ki naj bi sodelovali v ukrepih: Kategorija || Število || Odstotek Moški || 267 || 89,0 Ženske || 33 || 11,0 Državljani EU || 290 || 96,7 Državljani nečlanic EU || 10 || 3,3 Stari od 15 do 24 let || 2 || 0,7 Stari od 25 do 54 et || 243 || 81,0 Stari od 55 do 64 let || 55 || 18,3 Starejši od 64 let || 0 || 0 16. Razčlenitev po poklicnih kategorijah: Kategorija || Število || Odstotek Menedžerji || 13 || 4,3 Tehniki || 47 || 15,7 Uradniki || 2 || 0,7 Poklici za storitve || 2 || 0,7 Upravljavci strojev in naprav || 199 || 66,3 Poklici za preprosta dela || 36 || 12,0 Vajenci || 1 || 0,3 17. Razčlenitev po stopnji izobrazbe[9]: Stopnja izobrazbe || Število || Odstotek Osnovno izobraževanje (do konca obveznega šolanja) || 223 || 74,4 Višje sekundarno izobraževanje || 30 || 10,0 Visokošolsko in univerzitetno izobraževanje || 39 || 13,0 Drugo (neformalno izobraževanje) || 1 || 0,3 Brez izobrazbe ali osipniki || 7 || 2,3 18. Španija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 19. Območje, ki ga zadevajo odpuščanja delavcev, je regija po ravni NUTS II Comunidad Valenciana. V tej regiji je 11,5 % vseh španskih podjetij. V proizvodnem sektorju je 26 %, v storitvenem sektorju 60 %, v gradbeništvu 10 %, v primarnem sektorju pa so 4 % vseh zaposlenih v regiji. Gospodarska značilnost regije Comunidad Valenciana je veliko število malih in srednjih podjetij, ki so specializirana zlasti za proizvodnjo pohištva, obutve, tekstila, keramike in igrač. Te industrijske panoge so skoncentrirane na območjih okrog manjšega števila občin. 20. Glavne zainteresirane strani so Generalitat Valenciana (avtonomna vlada Comunidad Valenciana) in zlasti SERVEF (javni zavodi za zaposlovanje avtonomne vlade); sindikata UGT-PV in CCOO-PV; Združenje delodajalcev FEDCAM (združenje proizvajalcev cementa in gradbenega materiala) in nepridobitno združenje FESMAC (Foro Económico y Social de Materiales de Construcción). Pričakovani vpliv odpuščanja delavcev na lokalno, regionalno ali državno zaposlenost 21. Zaposlovanje v regiji Comunidad Valenciana je kriza resno prizadela. Stopnja brezposelnosti v regiji se je zelo hitro povečala, in sicer z 9,61 % (prvo četrtletje 2008) na 29,19 % (prvo četrtletje 2013). Stanje na področju zaposlovanja v prizadeti regiji se zdi zelo nestabilno, zlasti zaradi vpliva krize na tradicionalne sektorje, kot so tekstilna industrija, obutvena industrija in gradbeništvo, ki so zelo pomembni za gospodarstvo v regiji. Stopnja brezposelnosti v regiji Comunidad Valenciana Vir: Encuesta de población activa (EPA).[10] 22. Španski organi trdijo, da bo odpuščanje delavcev v podjetjih iz oddelka 23 NACE Revizija 2 v regiji Comunidad Valenciana še naprej negativno vplivalo na stopnjo brezposelnosti, saj sta regija in zlasti provinca Castellón močno odvisni od tega sektorja. Koeficient regionalne specializacije gospodarske dejavnosti v regiji Comunidad Valenciana, kar zadeva oddelek 23 NACE Revizija 2, je 2,074. 23. Poleg tega se je število delovnih mest v oddelku 23 NACE Revizija 2 v regiji Comunidad Valenciana od leta 2008 do leta 2011 zmanjšalo za skoraj 40 %. Zaposlenost v podjetjih, razvrščenih v oddelek 23 NACE Revizija 2 v Comunidad Valenciana Vir: Graf, oblikovan na podlagi podatkov iz INE[11]. Encuesta industrijske Empresas 2011. 24. Po odpuščanju presežnih delavcev v regiji Comunidad Valenciana v drugih sektorjih kot sektorjih v oddelku 23 NACE Revizija 2 je Španija vložila vloge za finančni prispevek iz ESPG marca 2010[12] (tekstilna industrija) ter julija[13] in decembra 2011[14] (gradbeništvo in obutvena industrija). Poleg tega je to tretja vloga, ki jo je Španija vložila za odpuščene delavce v podjetjih iz oddelka 23 NACE Revizija 2 v regiji Comunidad Valenciana[15]. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov 25. Vsi naslednji ukrepi iz usklajenega svežnja prilagojenih storitev so namenjeni za ponovno vključitev odpuščenih delavcev na trg dela: – Uvodna in informativna srečanja: to je prvi ukrep, ki bo na voljo vsem odpuščenim delavcem in vključuje: (1) splošna informativna srečanja in individualna informativna srečanja o zahtevanih spretnostih in usposabljanju; o razpoložljivem svetovanju in programih usposabljanja ter o nadomestilih in spodbudah; (2) prijavni postopek. – Profiliranje, poklicno usmerjanje in svetovanje: ta ukrep vključuje izdelavo profila sodelujočih delavcev in oblikovanje prilagojene poti za reintegracijo (faza I), delavnice na področju iskanja zaposlitve (faza II) ter svetovanje in spremljanje prilagojene pomoči v celotnem obdobju izvajanja. – Usposabljanje: ukrep usposabljanja bo razdeljen na več tečajev usposabljanja: (1) Poklicno usposabljanje in nadgradnja spretnosti. Poklicno usposabljanje se bo osredotočilo na sektorje, v katerih so priložnosti ali bodo šele nastale, (geriatrija za asistente za zdravstveno nego, potniški promet s spričevalom o strokovni usposobljenosti[16]), medtem ko je cilj nadgradnje spretnosti (tj. poklicnega usposabljanja v istem sektorju) izboljšanje obstoječih sposobnosti udeležencev. Nadgradnja spretnosti bo oblikovana za zadovoljitev prihodnjih potreb proizvajalcev drugih nekovinskih mineralnih izdelkov (npr. ISO 14001 za ravnanje z okoljem/beton; kakovost montažnih betonskih izdelkov; oblikovanje v skladu z EHE-08[17] idr.). Ocenjuje se, da bo pri tem usposabljanju sodelovalo okrog 120 delavcev. – (2) Usposabljanje na delovnem mestu. Oblikovana bo dejavnost poklicnega usposabljanja, ki bo namenjena zadovoljevanju ugotovljenih potreb lokalnih podjetij. Razločevalna lastnost te dejavnosti usposabljanja je, da bo teoretično usposabljanje dopolnjeno z usposabljanjem na delovnem mestu. Ocenjuje se, da bo pri tem usposabljanju sodelovalo 60 delavcev. (3) Spodbujanje podjetništva. Posebne dejavnosti usposabljanja bodo na voljo delavcem, ki želijo ustanoviti podjetje. Ocenjuje se, da bo pri tem usposabljanju sodelovalo 50 delavcev. (4) Usposabljanje in prečne spretnosti. Ponudba usposabljanj bo vključevala usposabljanje na področju osebnih spretnosti (kot je na primer čustvena inteligenca, upravljanje sprememb in vodenje itd.), informacijskih in komunikacijskih tehnologij (IKT) ter tujih jezikov. Ocenjuje se, da bo pri tem usposabljanju sodelovalo 170 delavcev. – Pomoč pri intenzivnem iskanju zaposlitve: vključevala bo intenzivno iskanje zaposlitve, vključno z iskanjem lokalnih in regionalnih zaposlitvenih možnosti ter usklajevanjem ponudbe in povpraševanja na trgu dela. Oblikovana bo spletna stran, ki bo delavcem omogočala dostop do nekaterih spletnih orodij, ki jim bodo pomagala pri samostojnem iskanju zaposlitve. Mentorji bodo delavce spremljali v postopkih izbire. Sledila bodo individualna srečanja z mentorjem, da bi se pomagalo delavcem, ki so se ponovno zaposlili, prilagoditi njihovim novim delovnim mestom. – Podpora za podjetništvo: ta ukrep zagotavlja pomoč odpuščenim delavcem, ki želijo ustanoviti svoje podjetje. Projekt sestavljajo tri faze: (1) Svetovanje glede projektov in pobud. Namen tega ukrepa je zasnova, ustanovitev in vodenje izvedljivih poslovnih ali samozaposlitvenih projektov. Mentorji bodo poskušali najti tudi možnosti za samozaposlitev v kraju prebivanja delavca ali zunaj njega ter jih bodo ponudili udeležencem ukrepa. (2) Spremljanje pri ustanavljanju podjetja. Ta ukrep bo vključeval prilagojeno mentorstvo med celotnim procesom ustanavljanja podjetja (razvoj poslovnih zamisli, analiza izvedljivosti in pomoč pri sestavi poslovnega načrta) in pomoč pri upravnih zahtevah. (3) Logistična in finančna pomoč. Ta ukrep zadeva zbiranje sredstev in pomoč pri upravnih zahtevah za uspešno vložitev vloge za pridobitev spodbud, ki so na voljo pri ustanavljanju podjetja. Ocenjuje se, da bo v prvi fazi sodelovalo okrog 90 delavcev, 50 delavcev v drugi fazi in 25 delavcev v tretji fazi. – Spodbude: vzpostavljene bodo štiri vrste spodbud: (1) Spodbuda za iskanje zaposlitve. Delavcem se bo dodelila v obliki pavšalnega zneska v višini 300 EUR za izvajanje njihovega prilagojenega svežnja ukrepov v celoti. Ocenjuje se, da bodo vsi udeleženci prejeli to spodbudo. (2) Prispevek za potne stroške. Zaradi neustreznega javnega prevoza med kraji v regiji bodo udeleženci morali uporabiti svoja vozila za prevoz iz kraja prebivanja v kraj, kjer bodo potekale dejavnosti iz ukrepov. Delavci, ki sodelujejo pri tem ukrepu, bodo kot prispevek k potnim stroškom prejeli 400 EUR. Ocenjuje se, da bo 90 delavcev prejelo to spodbudo. (3) Spodbuda za iskanje nove zaposlitve. Delavci, ki se bodo ponovno zaposlili ali samozaposlili, bodo prejeli 700 EUR. Ocenjuje se, da bo 125 delavcev prejelo to spodbudo. (4) Podpora za ustanovitev podjetja. Delavci, ki so ustanovili podjetje, bodo prejeli 3 000 EUR za pokritje stroškov ustanavljanja. Ocenjuje se, da bo 25 delavcev prejelo to spodbudo. 26. Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo upravljanje in nadzor ter širjenje informacij in obveščanje javnosti. 27. Prilagojene storitve, ki so jih predložili španski organi, so aktivni ukrepi na trgu dela v okviru upravičenih ukrepov, določenih v členu 3 Uredbe (ES) št. 1927/2006. Španski organi ocenjujejo, da skupni stroški znašajo 1 680 000 EUR, pri čemer so izdatki za prilagojene storitve 1 600 000 EUR, izdatki za izvajanje ESPG pa 80 000 EUR (tj. 4,76 % celotnega zneska). Skupni zaprošeni prispevek iz ESPG je 840 000 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (EUR) (*) || Skupni stroški (ESPG in nacionalno sofinanciranje) (EUR) (**) Prilagojene storitve (prvi odstavek člena 3 Uredbe (ES) št. 1927/2006) Uvodna in informativna srečanja (Acogida) || 300 || 200 || 60 000 Profiliranje, poklicno usmerjanje in svetovanje (Orientación) || 300 || 683 || 205 000 Usposabljanje (Formación) || 3 00 || 2 233 || 670 000 Intenzivna pomoč pri iskanju zaposlitve (Servicios de inserción) || 250 || 990 || 247 500 Podpora za podjetništvo (Servicios de emprendedurismo) || 90 || 1 433 || 129 000 Spodbude (Incentivos) || 300 || 961 || 288 500 Vmesni seštevek prilagojenih storitev || || 1 600 000 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 0 Upravljanje || || 70 000 Širjenje informacij in obveščanje javnosti || || 5 000 Nadzor || || 5 000 Vmesni seštevek izdatkov za izvajanje ESPG || || 80 000 Skupni predvideni stroški || || 1 680 000 Prispevek iz ESPG (50 % skupnih stroškov) || || 840 000 (*) Da bi se izognili decimalkam, so bili ocenjeni stroški na delavca zaokroženi. Vendar ta zaokrožitev ne vpliva na celotne stroške vsakega ukrepa, ki ostanejo taki, kot so navedeni v vlogi, ki jo je vložila Španija. (**) Seštevki se zaradi zaokroževanja ne ujemajo. 28. Španija potrjuje, da navedeni ukrepi dopolnjujejo ukrepe, financirane iz strukturnih skladov, in da bo vsakršno dvojno financiranje preprečeno. 29. Glavni cilji operativnih programov ESS v obdobju 2007–2013 za regijo Comunidad Valenciana so spodbujanje delavcev k vseživljenjskemu učenju in znižanje tveganja osipništva z osredotočenjem na najbolj ranljive ali ljudi, ki jim grozi socialna izključenost, zlasti mlade delavce ali delavce, starejše od 45 let, ženske in invalide, ukrepi ESPG pa bodo namenjeni presežnim delavcem, ki so bili odpuščeni pri proizvajalcih drugih nekovinskih mineralnih izdelkov, omejitev glede let, izobrazbe itd. pa ne bo. 30. Stalno spremljanje ukrepov ESS in ESPG, ki imajo podobne cilje, in zadevnih delavcev bo preprečilo prekrivanje med ukrepi ESS in ESPG. Datum začetka ali predvidenega začetka izvajanja prilagojenih storitev za prizadete delavce 31. Španija je prilagojene storitve za zadevne delavce, vključene v usklajeni sveženj, predlagan za sofinanciranje iz ESPG, začela izvajati 22. avgusta 2013. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 32. O predlagani vlogi se je razpravljalo na več srečanjih s socialnimi partnerji iz točke 20. Na srečanjih 18. januarja, 7. marca in 15. aprila 2013 so bila opravljena posvetovanja s socialnimi partnerji glede vsebinskih vprašanj celotnega svežnja ukrepov; porazdelitve vlog in nalog ter časovnega načrtovanja ukrepov. 33. Španski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 34. Kar zadeva merila iz člena 6 Uredbe (ES) št. 1927/2006, so španski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 35. Španija je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Generalni direktorat za evropske projekte in sklade regionalnega ministrstva za finance in zaposlovanje Comunidad Valenciana[18] bo posredniški organ za upravni organ. Financiranje 36. Na podlagi vloge Španije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 840 000 EUR, kar predstavlja 50 % skupnih stroškov. Dodelitev sredstev, ki jo predlaga Komisija v okviru Sklada, temelji na informacijah, ki jih je predložila Španija. 37. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 38. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 39. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, naj o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 40. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2013 v skladu s točko 28 Medinstitucionalnega sporazuma z dne 17. maja 2006. Vir odobritev plačil 41. Odobritve iz proračunske vrstice ESPG proračuna za leto 2013 se bodo uporabile za kritje zneska 840 000 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/004 ES/Comunidad Valenciana, gradbeni material, Španija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[19], zlasti točke 28 tega sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[20], zlasti člena 12(3) Uredbe, ob upoštevanju predloga Evropske komisije[21], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (3) Španija je 22. maja 2013 vložila vlogo za uporabo sredstev ESPG v zvezi z odpuščanjem presežnih delavcev v 140 podjetjih, ki delujejo v panogi, razvrščeni v oddelek 23 NACE Revizija 2 („Proizvodnja drugih nekovinskih mineralnih izdelkov“), v regiji po ravni NUTS II Comunidad Valenciana (ES52), do 17. julija 2013 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 840 000 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Španija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji (ESPG) uporabi vsota 840 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] Uredba (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih, (UL L 393, 30.12.2006, str. 1). [4] Oddelek 23 NACE Revizija 2 („Proizvodnja drugih nekovinskih mineralnih izdelkov“, vključuje naslednja področja: proizvodnja stekla in steklenih izdelkov, proizvodnja ognjevzdržne keramike, proizvodnja neognjevzdržne gradbene keramike, proizvodnja drugih izdelkov iz keramike in porcelana, proizvodnja cementa, apna in mavca, proizvodnja izdelkov iz betona, cementa, mavca, rezanje, oblikovanje in dodelava kamna ter proizvodnja brusilnih sredstev in drugih nekovinskih mineralnih izdelkov. [5] V skladu s tretjim odstavkom člena 3 Uredbe (ES) št. 1927/2006. [6] EUROSTAT. Trgovina EU27 od leta 1988 po SITC [DS-018995]. [7] Instituto Español de Comercio Exterior – ICEX (Španski inštitut za zunanjo trgovino) www.icex.es. [8] EGF/2013/004 Comunidad Valenciana gradbeni material (sedanji primer); EGF/2009/012 Waterford Crystal, COM(2010) 196; EGF/2009/014 Comunidad Valenciana, keramika, COM(2010) 216; EGF/2010/005 Comunidad Valenciana, naravni kamen, COM(2010) 617. [9] Kategorije temeljijo na Mednarodni standardni klasifikaciji izobrazbe (ISCED-97). [10] EPA (raziskava o delovni sili) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, Španski nacionalni statistični inštitut. [12] EGF/2010/009 ES Comunidad Valenciana, tekstilna industrija, COM(2010) 613. [13] EGF/2011/006 ES Comunidad Valenciana, Gradnja stavb, COM(2012) 053. [14] EGF/2011/020 ES Comunidad Valenciana, obutvena industrija, COM(2012) 204. [15] EGF/2013/004 Comunidad Valenciana gradbeni material (sedanji primer); EGF/2009/014 ES Castellón, keramika, COM(2010) 216. EGF/2010/005 ES Comunidad Valenciana, naravni kamen, COM(2010) 617. [16] Spričevalo o strokovni usposobljenosti (CPC) je spričevalo, da so nekateri poklicni vozniki opravili tečaje in preskuse, predpisane v Direktivi 2003/59/ES. [17] EHE je kratica imena za špansko zakonodajo o varnosti in projektiranju betonskih konstrukcij. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] UL C 139, 14.6.2006, str. 1. [20] UL L 406, 30.12.2006, str. 1. [21] UL C […], […], str. […].